CELEX: 32014R1034
Language: sl
Date: 2014-09-25 00:00:00
Title: Izvedbena uredba Komisije (EU) št. 1034/2014 z dne 25. septembra 2014 o uvrstitvi določenega blaga v kombinirano nomenklaturo

1.10.2014   
            
            
               SL
            
            
               Uradni list Evropske unije
            
            
               L 287/1
            
         IZVEDBENA UREDBA KOMISIJE (EU) št. 1034/2014
   z dne 25. septembra 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. septembra 2014
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Novo motorno vozilo tipa poltovornjak z batnim motorjem z notranjim zgorevanjem na vžig s kompresijo s prostornino cilindrov 2 179 cm3 s petstopenjskim ročnim menjalnikom in eno vzvratno prestavo. Njegova skupna bruto masa je približno 2 950 kg, njegova skupna nosilnost pa je približno 1 000 kg. Dolžina medosne razdalje vozila je 3 150 mm.
                  Motorno vozilo sestavljata dva ločena prostora:
                  
                              —
                           
                           
                              kabina s štirimi vrati, vsa vrata so opremljena z okni, in petimi sedeži, vključno z voznikovim sedežem, v dveh vrstah (dva prednja in trije zadnji sedeži). Oprema notranjosti kabine je standardna z ročno upravljano klimatsko napravo, standardnimi sedeži z nastavljivimi tritočkovnimi varnostnimi pasovi, nastavljivimi naslanjali za glavo v prednjih sedežih, nastavljivim volanskim drogom in osvetlitvijo prostora za potnike. Opremljena je tudi z radijskim sprejemnikom,
                           
                        
                              —
                           
                           
                              nepokrit prostor za tovor dolžine 1 429 mm, opremljen s pritrdilnimi točkami za pritrditev tovora.
                           
                        
               
                  8703 32 19
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8703, 8703 32 in 8703 32 19.
                  Uvrstitev pod tarifno številko 8704 kot vozilo za prevoz blaga je izključena, saj je glede na namembnost vozila, ki izhaja iz vseh njegovih objektivnih značilnosti in splošnega videza, glavni namen uporabe tega vozila prevoz oseb. Čeprav notranjost kabine ni luksuzno opremljena, to ne izključuje uvrstitve med vozila za prevoz oseb. Vozilo ima dve vrsti sedežev in najdaljša notranja dolžina prostora za prevoz blaga ne presega 50 % dolžine medosne razdalje (glej tudi Pojasnjevalne opombe kombinirane nomenklature k tarifni številki 8703).
                  Vozilo se zato uvrsti pod oznako KN 8703 32 19 kot nova motorna vozila, ki so namenjena predvsem prevozu oseb.